**Z Á P I S N I C A**

zapísaná v priebehu zasadnutia Obecného zastupiteľstva dňa 12. 5. 2017

*Prítomní: viď prezenčná listina*

*Program:*

1. Otvorenie zasadnutia
2. Určenie overovateľov uznesenia a zápisnice
3. Kontrola uznesenia za uplynulé obdobie
4. Správa nezávislého audítora z auditu účtovnej závierky, Správa k ďalším požiadavkám zákonov a iných právnych predpisov, Výročná správa k 31.12.2016
5. Záverečný účet obce za rok 2016
6. Stanovisko kontrolórky obce k záverečnému účtu za rok 2016
7. Rôzne

 8. Diskusia

 9. Schválenie uznesenia

 10. Záver

K bodu 1:

Starostka obce Jarmila Dobroňová privítala prítomných a oboznámila ich s programom. Program bol jednohlasne schválený.

K bodu 2:

Starostka obce vymenovala a určila overovateľov uznesení a zápisnice p. Randu Pavla a p. Poliaka Rastislava.

K bodu 3:

Starostka obce informovala o plnení jednotlivých bodov z predchádzajúceho zasadnutia.

K bodu 4:

Pracovníčka OcÚ Hulínová Miroslava prečítala prítomným Správu nezávislého audítora z auditu účtovnej závierky, Správu k ďalším požiadavkám zákonov a iných právnych predpisov a Výročnú správu k 31.12.2016. Zo záveru Správy vyplýva, že obec Hričovské Podhradie konala v súlade s požiadavkami zákona o rozpočtových pravidlách, že Výročná správa obsahuje informácie podľa zákona o účtovníctve a že informácie uvedené vo výročnej správe zostavenej za rok 2016 sú v súlade s účtovnou závierkou za daný rok.

K bodu 5:

Pracovníčka OcÚ Hulínová Miroslava podrobne informovala prítomných s obsahom vypracovaného Záverečného účtu obce za rok 2016. Podľa spracovaného Záverečného účtu zostatok finančných prostriedkov za rok 2016 po vylúčení nevyčerpaných prostriedkov prijatých od subjektov mimo VS je vo výške 7 547,40 eur. Suma predstavuje prebytok hospodárenia, z ktorého bude vytvorený rezervný fond, ktorý bude následne použitý na kapitálové výdavky t.j. vybudovanie parkoviska pri miestnom cintoríne a na rekonštrukciu športového areálu. Poslanci zobrali na vedomie rozbor rozpočtového hospodárenia obce Hričovské Podhradie za rok 2016. Záverečný účet obce a celoročné hospodárenie schválili bez výhrad, z prebytku hospodárenia bude vytvorený rezervný fond vo výške 7 547,40 eur a finančné prostriedky budú použité na kapitálové výdavky – vybudovanie parkoviska pri miestnom cintoríne a na rekonštrukciu športového areálu. V súlade s týmto schválením bude tiež upravený rozpočet na rok 2017 – úpravou č. 1.

K bodu 6:

Hlavná kontrolórka obce prečítala prítomným pripravené Stanovisko hlavného kontrolóra k Záverečnému účtu obce Hričovské Podhradie za rok 2016. Prítomní bez pripomienok zobrali uvedené na vedomie.

K bodu 7:

Starostka obce predložila k nahliadnutiu cenové ponuky k možnému vybudovaniu detského ihriska v obci, informovala, že na základe ponúk bude vypracovaný projekt k možnosti získania finančných prostriedkov.

Prítomní boli oboznámení o práve prebiehajúcich prácach na budovaní parkoviska pri miestnom cintoríne.

K bodu 8:

Pracovníčka M. Hulínová prečítala uznesenia k jednotlivým bodom zasadnutia, ktoré prítomní schválili jednohlasne.

K bodu 9:

Starostka obce poďakovala prítomným za účasť.

Zapísala Miroslava Hulínová

15.5.2017

 Jarmila Dobroňová

 starosta obce

Overovatelia zápisnice: Pavol Randa ............................

 Rastislav Poliak ............................